28. 4. 90 De Europæiske Fællesskabers Tidende Nr. C 106/3 
Meddelelse i henhold til artikel 19, stk. 3, i forordning nr. 17 angående to anmodninger om 
negativattest eller undtagelse i henhold til EØF-Traktatens artikel 85, stk. 3 
Sag nr. IV/33.094 — Shotton/Maybank 
og 
Sag nr. IV/33.071 — Shotton/Davidsons 
(90/C 106/03) 
Shotton Paper Company PLC (Shotton) har indgået 
separate kontrakter med to firmaer, som indsamler og 
forhandler papiraffald, om levering af papiraffald til 
Shotton som råvare til fremstilling af avispapir på selska­
bets integrerede papirmasse- og papirfabrik i Wales. 
Shotton, anmeldt som aktieselskab i England og Wales, 
er et helejet datterselskab af United Paper Mills Ltd 
(anmeldt som aktieselskab i Finland). Leverandørerne i 
henhold til kontrakterne er J & J Maybank Limited 
(Maybank) og Davidsons Limited (Davidsons). Maybank 
er et helejet datterselskab af Reedpack Limited, og 
Davidsons er datterselskab af BPB industries PLC, og 
alle disse selskaber er anmeldt som aktieselskaber i 
England og Wales. 
Shotton har indtil for nylig produceret omkring 180 000 
tons avispapir om året, og råstofferne dertil er udeluk­
kende blevet leveret af en integreret træmassefabrik. 
Shotton satte et anlæg til forarbejdning af papiraffald i 
gang i første halvår 1989, og endnu en avispapirfabrik 
indledte produktionen i efteråret 1989. Når denne fabrik 
er fuldt operationel, vil produktionskapaciteten blive 
forhøjet til rundt regnet 350 000 tons. Shotton agter i 
fremtiden i voksende omfang at benytte genbrugspapir 
som råvare ved sin produktion af avispapir. 
Der findes mange typer papiraffald. Leveringsaftalerne 
omfatter en række af CEPAC-klassifikationens (Confé-
dération européenne de l'industrie des pates, papiers et 
cartons) kategorier, der med enkelte korrektioner er 
sammenfaldende med »Group 5« i British Paper and 
Board Industry Federations klassifikation. Det drejer sig 
om en kategori, der er egnet til fremstilling af avispapir, 
fordi den omfatter overvejende trykt træholdigt papir, 
hvor tryksværten let kan fjernes (de-inkes). 
Der forventes kraftig vækst inden for sektorerne 
»de-inking« og indsamling af »Group 5«-papiraffald i 
Det Forenede Kongerige, idet mængderne ventes at stige 
fra omkring 300 000 tons i 1989 til mindst 800 000 tons i 
1992. Disse tal menes at svare nøje til den forventede 
stigning i brugen af »Group 5«-papiraffald i Det 
Forenede Kongerige. Eksporten af »mixed news and pams« (avis- og brochu­
reblanding — den kategori papiraffald og pap i handels-
statistikkerne, som overlapper »Group 5« mest) fra Det 
Forenede Kongerige til de øvrige medlemsstater har på 
det seneste haft følgende omtrentlige størrelse, selv om 
både mængde og bestemmelsessted varierer kraftigt i 
perioden: 
Bestemmelsessted 
Frankrig 
Italien 
Forbundsrepublikken Tyskland 
Portugal 
Nederlandene 
EF 12 januar til september 1989 
(1 000 tons om året) 
34,0 
9,5 
4,2 
4,2 
1,3 
54,2 
Det Forenede Kongeriges eksport til alle bestemmelses­
steder er på rundt regnet 80 500 tons. 
De firmaer, som indsamler papiraffald, opfatter nærmest 
eksporten som en stødpude, idet den gør det muligt for 
dem at opretholde ekstra kapacitet, som kan benyttes til 
at tilfredsstille øget indenlandsk efterspørgsel, når en 
sådan opstår. Importen er ubetydelig. 
Genbruget af papiraffald (indsamlet papiraffald/papirfor­
bruget) ligger på et forholdsvis lavt niveau i Det 
Forenede Kongerige (29 % mod 37 % i Frankrig, 41 % i 
Spanien, 42 % i Forbundsrepublikken Tyskland og 53 % 
i Nederlandene). Ifølge en af Kuhnhold & Partner fore­
taget undersøgelse lå den teoretisk mulige indsamling af 
»Group 5«-papiraffald (kategori S 3 og S4 i den tyske 
klassifikation) i Det Forenede Kongerige i 1984 på 
omkring 1,4 mio tons ('). En del af denne mængde kan 
dog i praksis ikke betragtes som anvendelig. 
»Group 5«-papiraffaldet hidrører fra papirdistributions-
og papirbearbejdningssektoren (dette papiraffald 
indsamles nu fuldt ud), kontorer og forvaltninger samt 
private og institutionelle husholdninger. Den største 
mulighed for øget indsamling i Det Forenede Kongerige 
udgør den sidstnævnte kategori og i mindre udstrækning 
kontorer og forvaltninger. 
(') »Das Altpapierpotential in den Landern der Europaischen 
Gemeinschaften«, Kiihnhold & Partners, Bad Homborg 
1984, del 1 på s. 35. 
Nr, G 106/4 De Europæiske Fællesskabers Tidende 28. 4. 90 
Shottons forbrug af »Group 5«,-papiraffakl ventes i 1993 
at andrage noget mindte end 10 % af det samlede 
forbrug i EF. 
Aftalerne 
I henhold til aftalerne skal hver af leverandørerne af 
papiraffald — Davidsons og Maybank — levere op til en 
vis mængde, når Shotton indgiver bestilling. Shotton skal 
mindst indgive bestilling for 85 % af den pågældende 
mængde. Aftalerne dækker tidsrummet 1989 til 1993. 
Der vil gradvis blive tale om øgede leverancer, idet 
mængderne er forholdsvis små i 1989 og 1990 og når op 
på fuld størrelse i 1992 og 1993. 
Ifølge hver af kontrakterne skal den pris, til hvilken 
papiraffaldet skal leveres, beregnes efter en fremgangs­
måde, der sikrer samme pris som markedsprisen. 
De maksimale mængder, for hvilke Shotton kan afgive 
bestilling hos de to forhandlere, udgør stort set hele 
firmaets forventede behov i den pågældende periode. 
Shotton har pligt til at aftage 85 % af disse mængder. 
Hvis Shotton skulle få brug for mere papiraffald end 
forventet, kan firmaet rekvirere yderligere leverancer fra 
den ene leverandør eller fra begge leverandører, men er 
ikke forpligtet til det og er berettiget til at købe hvor­
somhelst. 
Maybank er i øjeblikket den største virksomhed i Det 
Forenede Kongerige, der indsamler »Group 5«-papiraf-
fald, medens yderligere tre virksomheder i denne 
branche, herunder Davidsons, har markedsandele på 
omkring 15 til 20 %. Der er mange andre virksomheder i 
branchen, som ikke er kendetegnet af store hindringer 
for markedsadgangen. De mængder, som Maybank og 
Davidson skal levere i 1992 6g 1993 i henhold til afta­lerne, vil i intet tilfælde nå op på mere end ca. 10 % af 
den forventede efterspørgsel i Det Forenede Kongerige 
efter »Group 5«-papiraffald. 
De virksomheder, som indsamler papiraffald, tager sig af 
mange forskellige typer papiraffald. Den viden, de facili­
teter og det udstyr, der kræves, er nogenlunde ens, og de 
enkelte indsamlingssteder leverer ofte mere end én type 
papiraffald. Leverandørerne er blandt de fem største 
indsamlingsvirksomheder på det således definerede 
marked, idet de har markedsandele på omkring 10 til 
20 %. 
De oprindeligt skitserede aftaler blev drøftet med Gene­
raldirektoratet for Konkurrence og ændret, idet bestem­
melserne om fælles dækning af alle Shottons behov blev 
slettet, Shotton fik kendskab til de priser, som leverandø­
rernes øvrige kunder skulle betale (i sammenhæng med 
prisberegningsklausulen), og der blev fastsat forkøbsret 
til levering af de eventuelle ekstra mængder, som 
Shotton måtte ønske. 
Shotton har erklæret, at aftalerne er nødvendige for at 
kunne sikre jævne, uafbrudte tilførsler af papiraffald, 
hvilket er påkrævet ud fra et teknisk og økonomisk syns­
punkt. 
Kommissionen har til hensigt at vedtage positive beslut­
ninger om aftalerne. Før dette sker, opfordrer Kommis­
sionen herved alle interesserede parter til senest en 
måned efter offentliggørelsen af denne meddelelse at 
fremsætte deres bemærkninger hertil under henvisning til 
journal nr. FV/33.094/33.071 til følgende adresse: 
Kommissionen for De Europæiske Fællesskaber 
Generaldirektoratet for Konkurrence, IV/C-1 
Rue de la Loi 200 
B-1049 Bruxelles 
Meddelelse fra Kommissionen i henhold til EØF-Traktatens artikel 115 
(90/C 106/04) 
Kommissionen har ved beslutning C(90) 764 af 24. april 1990 bemyndiget Kongeriget Spanien 
til fra fællesskabsbehandling at undtage håndværktøj og -redskaber, KN-kode 8203, 8204, 
8205 og 8206 00 00, som har oprindelse i Taiwan og Den Kinesiske Folkerepublik og frit kan 
omsættes i de øvrige medlemsstater. 
Beslutningen gælder efter datoen for denne beslutning til 31. oktober 1990. 
Teksten til denne beslutning kan fås hos Kommissionen, Bruxelles (tlf. 02-235 23 64; telefax 
02-235 01 20 eller 02-235 01 21).